b'\n_START_ARTICLE_\nMandolina\n_START_PARAGRAPH_\nMandolina je glasbilo, ki spada med brenkala. Razvila se je v za\xc4\x8detku 18. stoletja v Neaplju in po tem kraju dobila ime (napolitanska mandolina). Po svoji prednici lutnji je ohranila izbo\xc4\x8den trup, zlepljen iz posameznih reber. \xc5\xa0tevilo strun je omejila na \xc5\xa1tiri pare, uglasitev pa ima enako, kot godala. Zaradi tega je postala popularna, saj so jo zmogli obvladati vsi violinisti, skladatelji pa so znali pisati zanjo._NEWLINE_V svoje skladbe so jo vklju\xc4\x8dili klasi\xc4\x8dni skladatelji, kot so Wolfgang Amadeus Mozart, Georg Friedrich H\xc3\xa4ndel, Gustav Mahler, Giuseppe Verdi, Antonio Vivaldi in drugi. Mandolina je postala priljubljen ljudski in\xc5\xa1trument, najbolj v Italiji in Nem\xc4\x8diji, na Hrva\xc5\xa1kem, Irskem, v ZDA (bluegrass) in drugod. Ravno v ZDA se je iz napolitanske trebu\xc5\xa1aste mandoline razvila plo\xc5\xa1\xc4\x8data mandolina._NEWLINE_Za potrebe mandolinskih orkestrov so se poleg mandoline razvili \xc5\xa1e drugi in\xc5\xa1trumenti iz dru\xc5\xbeine mandolin (mandola, mandolon\xc4\x8delo in mandobas).'